
73.   AARGANG 


FADEREN   OG  SØNNEN. 
Vor  Lære  om   Guddommen  fremsat  af  Kirkens  Præsi- 
dentskab og  de  Tolvs  Raad. 


(Følgende  Artikel  blev  publiceret  for  otte  Aar 
siden  i  alle  Kirkens  Tidsskrifter  og  gengives  her 
ifolge  Opfordring,  der  beredvilligt  imødekommes, 
især  fordi  Lektier  i  Ungdomsforeningen  og  teolo- 
gisk Klasse  har  berørt  dette  Emne,  hvilket  derfor 
har  aktuel  Interesse.) 

Skrifterne  erklærer  tydeligt  og  paa  mange  Steder,  at  Gud  er 
Skaberen  af  Jorden  og  Himlene  og  alt,  hvad  der  er  i  dem. 
Udtrykt  paa  denne  Maade  betyder  Ordet  Skaber  en  Organi- 
sator. Gud  skabte  Jorden  som  en  organiseret  Klode;  men  han 
skabte  den  absolut  ikke  i  den  Forstand,  at  han  af  intet  til- 
vejebragte Grundelementerne  i  de  Stoffer,  hvoraf  Jorden  er 
dannet,  thi  »Elementerne  er  evige«  (Pag.  Bog  93:  33). 

Ligeledes  er  ogsaa  Livet  evigt,  og  ikke  skabt;  men  Livet, 
eller  den  livgivende  Kraft,  kan  indgydes  i  de  organiserede 
Stoffer,  uagtet  Maaden,  hvorpaa  dette  foregaar,  ikke  er  aaben- 
baret  til  Menneskene.  Som  oplysende  Eksempler  henvises  til 

1.  Mosebog  2:  7,  Moses  3:  7  og  Abrahams  Bog  5:  7.  Alle  disse 
Skriftsteder  erklærer,  at  Gud  blæste  Livets  Aande  i  Menne- 
skets Legeme.  Se  endvidere  Moses  3:  19,  hvor  det  siges,  at  Gud 
blæste  Livsaande  i  Dyrs  og  Fugles  Legemer.  Gud  viste  Abra- 
ham »Fornuftvæsener,  som  var  organiserede  før  Verden  blev«; 
og  ved  »Fornuftvæsener«  maa  vi  forstaa  personlige  »Aander« 
(Abraham  3:  22,  23).  Desuagtet  bliver  det  os  udtrykkeligt  for- 
talt, at  »Intelligens«,  det  vil  sige,  »Sandhedens  Lys  blev  aldrig 
skabt  eller  dannet  og  kan  ejheller  blive  det«  (Pag.  Bog  93:  29). 

Ordet  »Fader«  som  en  Benævnelse  anvendt  paa  Guddom- 
men, findes  i  den  hellige  Skrift  i  forskellige  Betydninger.  Hver 
af  de  fire  Betydninger,  omtalt  i  følgende  Afhandling,  bor  noje 
adskilles. 

Skriftsteder,  der  indeholder  den  almindelige  Betydning  — 
Fader  i  bogstavelig  Forstand  —  er  saa  talrige  og  bestemte,  at 
Henvisninger  er  unødvendige.  Indholdet  af  disse  Skriftsteder 
gaar  ud  paa,  at  Gud  den  evige  Fader,  hvem  vi  betegner  med 
det  ophøjede  Navn  »Elohim«,  er  den  virkelige  Fader  til  vor 
Herre  Jesus  Kristus  og  til  alle  Menneskers  Aander.  Elohim  er 
Faderen  i  enhver  Henseende,  hvor  Jesus  Kristus  betegnes  saa- 
ledes,  og  desuden  er  han  i  Særdeleshed  Aandernes  Fader.  Saa- 
ledes  læser  vi  i  Brevet  til  Hebræerne:  »Fremdeles,  vore  køde- 
lige Fædre  havde  vi  til  Optugtere,  og  vi  følte  Ærefrygt;  skulde 
vi  da  ikke  meget  mere  underordne  os  under  Aandernes  Fader 
og  leve?«  (Heb.  12:  9).  Med  denne  Kendsgerning  for  Øje  var 
det,  at  Jesus  Kristus  lærte  os  at  bede  saaledes:  »Vor  Fader, 
du,  som  er  i  Himlene;  helliget  vorde  dit  Navn.« 

Jesus  Kristus  anvender  paa  sig  selv  begge  disse  Benævnel- 
ser: »Fader«  og  »Son«.  Ja,  han  sagde  endog  udtrykkeligt  til 
Jareds  Broder:  »Se,  jeg  er  Jesus  Kristus.  Jeg  er  Faderen  og 
Sønnen.«  (Ether  3:  14). 

Jesus  Kristus  er  Elohims  Søn  baade  som  et  aandeligt  Væ- 
sen og  som  Menneske;  det  vil  sige,  Elohim  er  den  virkelige 
Fader  til  Jesu  Kristi  aandelige  Legeme  og  ligeledes  til  det 
kødelige  Legeme,  hvori  Jesus  Kristus  udførte  sin  Mission  paa 

Jorden,  hvilket  Legeme  dode  paa  Korset,  opstod  af  Graven  og 
er  nu  et  udødeligt  Legeme  for  vor  Herre  og  Frelsers  evige 
Aand.  En  udførligere  Forklaring  af  Benævnelsen  »Guds  Son«, 
anvendt  paa  Jesus  Kristus,  skulde  synes  unødvendig. 

En  anden  Betydning  af  Ordet  »Fader«  i  Skriften  er  Skaber 
og  hentyder  til  saadanne  Skriftsteder,  hvor  en  af  Personerne 
i  Guddommen  omtales  som  »Himmelens  og  Jordens  Fader, 
og  alle  skabte  Tings  Fader«  (Ether  4:  7;  Alma  11:  38,  39; 
Mosiah  15:  4). 

Gud  er  ikke  Fader  til  Jorden  som  en  af  Verdenerne  i  Uni- 
verset, ejheller  til  Himmellegemerne  som  et  Hele  eller  enkelt- 
vis, eller  til  de  livløse  Ting  og  til  Planter  og  Dyr  paa  Jorden 
i  den  bogstavelige  Forstand,  hvori  han  er  Fader  til  Menne- 
skenes Aander.  Skriftsteder,  som  direkte  eller  indirekte  om- 
taler Gud  som  Himmelens  og  Jordens  Fader,  maa  derfor  for- 
staas  som  Udtryk  for,  at  Gud  er  Himmelens  og  Jordens  Ska- 
ber, Frembringer  og  Organisator. 

Taget  i  denne  Betydning,  hvilken  vil  fremgaa  af  Sammen- 
hængen i  alle  disse  Skriftsteder,  er  Jehovah,  som  er  Elohims 
Son  Jesus  Kristus,  kaldet  Faderen,  ja,  »selve  Himmelens  og 
Jordens  evige  Fader«.  (Se  de  ovenfor  citerede  Skriftsteder 
samt  Mosiah  16:  15).  I  lignende  Betydning  er  Jesus  Kristus 
kaldet  »Evigheds  Fader«  (Es.  9:  6  og  2;  Nephi  19:  6). 

At  Jesus  Kristus,  som  vi  ogsaa  kender  som  Jehovah,  var 
den,  som  satte  Faderens,  Elohims,  Vilje  i  Udførelse  i  Ska- 
belsesværket  er  fremstillet  i  Bogen  Jesus  the  Christ,  4.  Kapitel. 
Da  Jesus  Kristus  saaledes  er  Skaberen,  bliver  han  derfor  kal- 
det Himmelens  og  Jordens  Fader  i  den  ovenfor  forklarede  Be- 
tydning. Eftersom  hans  Skabelser  er  evige,  kaldes  han  med 
Rette  Himmelens  og  Jordens  evige  Fader. 

En  tredie  Betydning,  i  hvilken  Jesus  Kristus  er  betragtet 
som  »Fader«,  har  Hentydning  til  Forholdet  mellem  ham  og 
de,  der  modtager  hans  Evangelium  og  derved  bliver  det  evige 
Livs  Arvinger.  I  det  følgende  anføres  nogle  af  de  Skriftsteder, 
der  belyser  dette  Forhold. 

I  den  inderlige  Bon,  opsendt  lige  før  han  gik  ind  i  Geth- 
semane  Have,  bad  Jesus  Kristus  for  dem,  som  Faderen  havde 
givet  ham,  i  Særdeleshed  Apostlene,  og  yderligere  for  alle 
dem,  som  vilde  modtage  og  holde  fast  ved  Evangeliet  bragt  til 
dem  gennem  Apostlenes  Vidnesbyrd.  Læs  i  vor  Herres  egne 
Ord  den  højtidelige  Erklæring,  at  de,  for  hvem  han  bad,  var 
hans  egne,  og  hans  Fader  havde  givet  dem  til  ham:  »Jeg  har 
aabenbaret  dit  Navn  for  de  Mennesker,  som  du  har  givet  mig 
ud  af  Verden;  de  var  dine,  og  du  gav  mig  dem,  og  de  har  holdt 
dit  Ord.  Nu  véd  de,  at  alt  det,  som  du  har  givet  mig,  er  fra 
dig.  Thi  de  Ord,  som  du  har  givet  mig,  har  jeg  givet  dem;  og 
de  har  modtaget  dem  og  erkendt  i  Sandhed,  at  jeg  udgik  fra 
dig,  og  de  har  troet,  at  du  har  udsendt  mig.  Jeg  beder  for 
dem;  jeg  beder  ikke  for  Verden,  men  for  dem,  som  du  har 
givet  mig;  thi  de  er  dine.  Og  alt  mit  er  dit,  og  dit  er  mit;  og 
jeg  er  herliggjort  i  dem.  Og  jeg  er  ikke  mere  i  Verden,  men 
disse  er  i  Verden,  og  jeg  kommer  til  dig.  Hellige  Fader,  bevar 
dem  i  dit  Navn,  hvilket  du  har  givet  mig,  for  at  de  maa  være 
ét  ligesom  vi.  Da  jeg  var  hos  dem,  bevarede  jeg  dem  i  dit 
Navn,  hvilket  du  har  givet  mig,  og  jeg  vogtede  dem,  og  ingen 
af  dem  blev  fortabt,  uden  Fortabelsens  Son,  for  at  Skriften 
skulde  opfyldes.«  (Joh.  17:  6—12). 

Og  videre:  »Men  jeg  beder  ikke  alene  for  disse,  men  ogsaa 
for  dem,  som  ved  deres  Ord  tro  paa  mig,  at  de  maa  alle  være 
ét;  ligesom  du,  Fader,  i  mig,  og  jeg  i  dig,  at  ogsaa  de  skulle 
være  ét  i  os,  for  at  Verden  maa  tro,  at  du  har  udsendt  mig. 
Og  den  Herlighed,  som  du  har  givet  mig,  har  jeg  givet  dem, 
for  at  de  skulle  være  ét,  ligesom  vi  er  ét,  jeg  i  dem  og  du  i 
mig,  for  at  de  maa  være  fuldkommede  til  ét,  for  at  Verden 
maa  erkende,  at  du  har  udsendt  mig  og  har  elsket  dem,  lige- 
som du  har  elsket  mig.  Fader!  jeg  vil,  at  hvor  jeg  er,  skulle 
ogsaa  de,  som  du  har  givet  mig,  være  hos  mig,  for  at  de  maa 
skue  min  Herlighed,  som  du  har  givet  mig;  thi  du  har  elsket 
mig  før  Verdens  Grundlæggelse.«  (Joh.  17:  20—24). 

Til  sine  trofaste  Tjenere  i  denne  Uddeling  har  Herren  sagt: 
»Frygter  ikke,  Børnlille,  thi  I  er  mine,  og  jeg  har  overvundet 

Verden,  og  I  er  af  dem,  som  min  Fader  har  givet  mig.«  (Pag. 
Bog  50:  41). 

Frelse  kan  alene  opnaas  gennem  Adlydelsen  af  Evangeliets 
Love  og  Ordinancer;  og  alle,  som  paa  denne  Maade  frels'es, 
bliver  i  særlig  udpræget  Forstand  Guds  Sønner  og  Døtre.  I  en 
Aabenbaring,  given  ved  Profeten  Joseph  til  Emma  Smith,  til- 
talte den  Herre  Jesus  hende  som  »min  Datter«  og  sagde:  »Thi 
sandelig  siger  jeg  dig:  Alle  de,  der  annamme  mit  Evangelium, 
er  Sønner  og  Døtre  i  mit  Rige.«  (Pag.  Bog  25:  1).  Ved  mange 
Lejligheder  har  Herren  tiltalt  Mennesker  som  sine  Sønner. 
(Se  f.  Eks.  Pag.  Bog  9:  1;  34:  3;  121:  7).  (Fortsættes) 


MENNESKEHEDENS  STORE  LÆRE- 
MESTER. 

(Tale  af  Ældste  Adam  S.  Bennion,  holdt  Paaskesondag  1924 
i  Tabernaklet  i  Salt  Lake  City,  Utah.) 

(Fortsat  fra  Side  262.) 

Da  Israels  Børn  vaklede  mellem  Israels  Gud  og  Baal,  ud- 
talte Profeten  Elias  disse  manende  Ord  til  dem:  »Hvor  længe 
ville  I  halte  til  begge  Sider?  dersom  Herren  er  Gud,  da  vandrer 
«fter  ham,  men  dersom  Baal  er  det,  saa  vandrer  efter  ham.« 
(1.  Ko.  18:  21.) 

Jeg  synes,  at  disse  Elias'  Ord  ogsaa  kan  passe  paa  vor  Tid 
med  dens  Tvivl  og  Uvished.  Enten  er  Jesus,  hvad  han  ud- 
gives for  at  være  —  Guds  Son  —  eller  ogsaa  har  Kristendom- 
men i  alle  disse  Aar  været  bygget  paa  et  Bedrageri.  Ikke  alene 
har  dens  Ophav  været  en  Bedrager,  men  vi  har  været  ført  bag 
Lyset  af  Historiens  og  Profetiens  Vidnesbyrd. 

Det  var  Profeten  Esajas,  som  saå  ned  i  Fremtiden  og  sagde, 
at  der  skulde  blive  en  Søn  født,  hvis  Navn  skulde  være  Im- 
manuel. Og  ned  gennem  Tiderne  bar  Profeterne  Vidnesbyrd 
om,  at  naar  Jesus  skulde  komme  til  Verden,  skulde  han  fodes 
som  Guds  Son.  Jesus  selv  undslaar  sig  ikke  ved  at  erklære 
dette,  thi  han  siger  til  Martha  og  Marie:  »Jeg  er  Opstandelsen 

og  Livet;  den,  som  tror  paa  mig,  skal  leve,  om  han  end  dør. 
Og.  hver  den,  som  lever  og  tror  paa  mig,  skal  i  al  Evighed  ikke 
dø.«  Og  da  han  havde  sagt  dette,  stillede  han  det  betydnings- 
fuMe  Spørgsmaal,  som  passende  kunde  stilles  til  Verden  i 
Dag:  »Tror  du  dette?«  Martha  svarede  og  sagde:  »Ja,  Herre; 
jeg  tror,  at  du  er  Kristus,  Guds  Søn,  den,  som  kommer  til 
Verden.« 

Da  Jesus  vendte  sig  til  sine  Disciple  og  spurgte  dem  om, 
hvem  Menneskene  sagde,  han  var,  lod  han  den  samme  Tanke 
komme  til  Orde,  thi  da  Peter  erklærede,  at  han  var  den  levende 
Guds  Son,  velsignede  han  ham  for  dette  hans  Vidnesbyrd. 
Jesus  repræsenterede  Faderen,  thi  da  han  var  ved  at  forlade 
dem,  bad  han,  at  disse  hans  Disciple  maatte  være  et,  ligesom 
han  og  Faderen  var  et.  Dersom  man  i  det  hele  taget  tror  paa 
Jesu  Lære,  da  maa  man  ogsaa  tro  paa  ham  som  Guds  Son. 
Budskabet  lød  igen  ved  hans  Himmelfart:  »I  galilæiske  Mænd, 
hvorfor  staar  I  og  se  op  imod  Himmelen?  Denne  Jesus,  som 
er  optagen  fra  eder  til  Himmelen,  skal  komme  igen  paa  samme 
Maade,  som  I  have  set  ham  fare  til  Himmelen.« 

De  vil  mindes  alt  det  øvrige.  Det  blev  erklæret,  at  Jesus, 
som  var  bleven  fodt  til  Verden  som  dens  Frelser,  skulde 
komme  igen  og  vedblive  at  være  dens  Frelser.  Som  Sidste- 
Dages  Hellige  —  og  vi  siger  det  i  al  Ydmyghed  —  er  det  vort 
store  Privilegium  at  have  al  Tvivl  ryddet  til  Side.  Den  Tvivl, 
der  opstaar  som  Folge  af  den  nyere  Bibelkritik,  beskæftiger  sig 
hovedsageligt  med  det  Spørgsmaal,  om  Bibelen  kan  betragtes 
som  Guds  Ord,  eller  den  blot  er  en  Samling  af  Meninger, 
Idéer  og  Myter.  Men  Sidste-Dages  Hellige  har  modtaget  et 
Budskab,  om  hvis  Beskaffenhed  vi  ikke  kan  tvivle.  Det  er 
Mormons  Bogs  Vidnesbyrd,  som  jeg  anbefaler  til  eder  i  al 
Venskabelighed,  enten  I  er  Medlemmer  af  vor  Kirke  eller  er 
ærlige  sandhedssøgende  Sjæle,  thi  i  den  Bog  vil  De  finde  en 
Beretning  om  Mesterens  Vidnesbyrd  om  sig  selv  efter  sin  Op- 
standelse. Da  han  besøgte  sit  Folk  paa  det  vestlige  Fastland, 
vidnede  han  for  dem  om  sit  Livs  Mission,  og  hvorledes  han 
var  kommen  for  at  frelse  Menneskene.  Han  viste  sig  for  dem 

og  lod  dem  se  og  fole  paa  Mærkerne  i  hans  Hænder  og  Fødder 
og  i  hans  Side.  Foran  dem  stod  den  opstandne  Frelser,  Jesus 
Kristus,  Guds  Son. 

Jeg  onsker  ikke  at  trætte  eder  med  at  fremføre  flere  Beviser. 
Vi  har  den  samme  Opfattelse,  som  jeg  tror,  at  alle  Kristne 
maa  have.  Dersom  Jesus  lever,  og  disse  Optegnelser  er  sande, 
da  er  han  i  Sandhed  Guds  Son,  og  vort  Vidnesbyrd  til  Ver- 
den er,  at  han  selv  har  tilkendegivet  dette  i  disse  de  sidste 
Dage. 

Jeg  er  glad  ved  at  have  set  Hr.  Zimmern  sige  i  ovennævnte 
Artikel:  »Dette  Aarhundredes  største  Behov  er  en  Genopda- 
gelse af  Jesus.«  Han  er  bleven  genopdaget,  thi  han  har  atter 
aabenbaret  sig  til  Verden,  og  »Mormonismen«  er  grundlagt 
paa  denne  Genopdagelse.  Vi  bevidner  for  hele  Verden,  at  Fa- 
deren og  Sonnen  viste  sig  for  Profeten  Joseph  Smith  paa  en 
saadan  Maade,  at  han  ikke  kunde  benægte  dette.  Og  i  Pagtens 
Bog  110.  Kap.  læser  vi,  at  han  igen  viste  sig  i  Templet,  bygget 
til  hans  Navns  Ære,  og  Sløret  blev  løftet  fra  deres  Øjne,  og  de 
saa  Menneskesønnen,  som  endnu  lever,  Guds  Søn  og  Menne- 
skenes Frelser. 

Lad  os  i  Tankerne  gaa  tilbage,  ikke  blot  til  Israels  for- 
jættede Land,  men  til  det  forjættede  Land  hinsides  i  de  him- 
melske Boliger.  Den  Sandhed,  der  bringer  mere  Trøst  og  Ve- 
derkvægelse end  nogen  anden,  er  den,  som  han  har  givet  os 
i  sit  Løfte  om,  at  hvis  vi  vil  tro  og  folge  ham,  skal  vi  tilsidst 
blive  frelste  i  hans  evige  Herligheds  Rige.  Maa  Herren  vel- 
signe os  med  Følelsen  og  Forstaaelsen  af  hans  Fødsel,  af  hans 
Korsfæstelse  og  fremfor  alt  af  hans  Opstandelse,  og  maa  vi 
blive  paavirkede  af  den  Kraft,  som  han  lovede  at  give  til  Men- 
nesket, den  Helligaands  Kraft,  der  kan  aabenbare  alle  disse 
Sandheder  for  os  og  lade  os  skue  ind  i  Evigheden,  hvor  han 
har  sagt,  at  han  vil  tage  imod  os,  og  hvortil  han  aabnede  Dø- 
ren for  os  paa  hin  første  Paaskedag.  Maa  Gud  velsigne  os  med 
sin  Aand  i  Jesu  Kristi  Navn.  Amen. 

HVAD  KUNDE  HAVE  VÆRET. 

Livet  bereder  os  mange  Skuffelser,  Sorger  og  Bekymringer; 
Modgang  og  Prøver  moder  os,  falske  Venner  saarer  vore  Fø- 
lelser, og  Bagtalere  odelægger  vort  Rygte,  men  ingen  af  alle 
disse  udefra  kommende  Genvordigheder  og  Smerter  kan  i 
Bitterhed  og  Intensitet  sammenlignes  med  Selvbebrejdelsens 
nagende  Pine.  Tanken  om,  hvad  vi  kunde  have  været,  hvad 
vi  kunde  have  opnaaet,  hvis  vi  havde  handlet  anderledes, 
handlet  i  Overensstemmelse  med  vor  egen  Samvittighed  og 
prøvede  Venners  Raad,  er  som  en  fortærende  Ild  i  vort  Bryst; 
Fortrydelsen  og  Angeren  over,  hvad  vi  i  vor  Halsstarrighed 
og  Uforstand  har  forspildt,  er  den  bitreste  af  alle  Kvaler,  og 
der  er  ingen  Lindring  for  den,  ingen  Maade  at  komme  bort 
fra  den  paa,  thi  man  kan  ikke  komme  bort  fra  sig  selv. 

Det  er  jo  saadan,  at  medens  vi  er  unge,  følger  vi  vort  eget 
Hovede,  som  man  siger,  ringeagter  Forældres  Raad  og  erfarne 
Mænds  og  Kvinders  Advarsler,  og  naar  saa  Følgerne  af  et 
forspildt  Liv  taarner  sig  op  omkring  os,  begynder  Selvbebrej- 
delsens ubarmhjertige  Røst  at  tale  til  os  og  overdover  alle 
Udflugter  og  Undskyldninger;  den  viser  os,  hvad  der  kunde 
have  været,  dersom .  Manden,  der  forødte  sin  Ungdoms- 
kraft  i  Udsvævelser,  staar  med  et  nedbrudt  Legeme  og  for- 
bander sig  selv  og  sin  Daarskab;  og  Kvinden,  der  trods  bedre 
vidende  og  sin  Moders  Raad  gav  sig  bort  til  en  uværdig,  maa 
foruden  Elendigheden  og  ulykkelige  Forhold  desuden  stadigt 
høre  denne  Stemme  sige:  Du  er  selv  Skyld  deri;  du  vilde  ikke 
hore;  nu  har  du  Følgerne. 

Saadan  er  det  her  i  Livet.  Dette:  Hvad  der  kunde  have 
været,  hvis  — ,  foraarsager  mere  Græmmelse,  Sorg  og  Smerte 
end  noget  andet  i  Verden.  Det  er  Dommen,  Straffen  for  over- 
ilede, selvbevidste  og  egenkærlige  Handlinger.  Selve  Livet 
dømmer  os,  og  som  det  er  i  Livet,  saaledes  er  det  i  Evigheden. 

Jesus  sagde:  »Jeg  er  ikke  kommen  for  at  dømme  Verden, 
men  for  at  frelse  Verden.  Den,  som  foragter  mig  og  ikke  mod- 
tager mine  Ord,  har  den,  som  dømmer  ham.«  Og  naar  »Dom- 

mens«  Dag  kommer  og  Livets  Bog  oplades,  da  dommes  vi 
efter  det,  der  staar  i  Bøgerne,  efter  vore  Gerninger.  Og  Dom- 
men, Straffen,  er  Selvbebrejdelsen.  Der  kan  ikke  tænkes  nogen 
frygteligere  Straf  end  denne  at  vide,  hvorledes  vi  ved  vore 
daarlige  Gerninger,  Forsommelser  og  Overtrædelser  har  for- 
spildt vort  Liv,  har  tabt  evige  Velsignelser  og  bortkastet 
aandelige  Værdier.  Der  er  ingen  værre  Straf,  der  findes  intet 
andet  Helvede. 

Gud  giver  os  sin  Vilje  tilkende,  giver  os  Bud  og  Love  alene 
for  at  vi  ved  at  følge  dem  kan  opnaa  evig  Lykke  og  Ophøjelse. 
Naar  vi  forkaster  disse  Bud  og  tilsidesætter  hans  Love,  saa 
betyder  det,  at  vi  vender  os  bort  fra  en  kærlig  Faders  vel- 
mente Raad,  og  vi  maa  tage  Følgerne.  Gud  er  evig,  Opfyldel- 
sen af  hans  Bud  og  Love  giver  evige  Velsignelser;  men  paa 
den  anden  Side,  dersom  vi  forkaster  dem,  medfører  det  evig 
Forbandelse.  Gennem  al  Evighed  vil  dette  frygtelige  Ord  lyde 
i  vor  Bevidsthed:  Se,  hvad  du  kunde  have  været,  hvis  du 
havde  adlydt  Gud.  Dette  er  den  Orm,  der  aldrig  dør;  den  Ild, 
der  aldrig  slukkes. 

Den  Søn  eller  Datter,  der  mod  sine  Forældres  Raad  gaar 
paa  vildsomme  Veje  og  foroder  sin  Arvelod,  kan  maaske 
komme  tilbage  igen,  kan  maaske  faa  sin  Faders  Tilgivelse  og 
Moders  Velsignelse,  men  Selvbebrejdelsens  Ild  slukkes  aldrig. 

Og  dette  er  saa  meget  mere  sandt  i  Aandens  Verden  og  i 
vort  Forhold  til  Gud.  Jordiske  Forældre  kan  tage  Fejl  i  deres 
Bedømmelse  af  Børnenes  Handlinger  og  muligvis  raade  for- 
kert, men  Gud  tager  aldrig  Fejl,  og  Tilsidesættelse  af  hans 
Raad  vil  altid  have  de  samme  sørgelige  Folger. 

Hvis  det  er  sandt,  at  Evangeliet  er  Frelsens  og  Ophøjelsens 
Budskab,  der  indeholder  store  og  evige  Velsignelser  og  en 
aldeles  ufattelig  Herlighed  og  Glæde,  og  vi  forkaster  det  eller 
sætter  det  til  Side,  hvilken  frygteligere  Straf  vil  vi  kunne 
tænke  os  end  den  i  al  Evighed  at  vide,  hvad  vi  kunde  have 
været,  dersom  vi  havde  bevaret  Troen  og  efterlevet  Herrens 
Lov? 

Med  at  forkaste  Evangeliet  menes  ikke  dem,  der  gaar  lige- 

gyldigt  forbi  uden  at  give  Agt  paa  os.  De  forstaar  ikke  vort 
Budskab  og  kan  derfor  ikke  forkaste  det.  Men  de,  der  forstaar 
Evangeliet  og  har  faaet  deres  Sjæls  Øjne  opladt  for  Sand- 
heden, men  som  af  Hensyn  til  Verden  og  dens  Tillokkelser 
holder  sig  borte  fra  Gud,  de  »har  den  i  sig,  som  dommer  dem«. 
Og  i  endnu  højere  Grad  er  dette  Tilfældet  med  dem,  der  har 
modtaget  Evangeliet,  har  sluttet  Pagt  med  Gud  og  er  bleven 
Guds  Arvinger  og  Jesu  Kristi  Medarvinger.  Naar  de  falder 
fra  eller  giver  op  paa  Vejen,  da  betyder  det,  at  Selvbebrejdel- 
sens fortærende  Ild  for  evigt  vil  martre  deres  Sjæl,  og  aldrig 
vil  de  kunne  komme  bort  fra  Følelsen  af,  hvad  de  kunde  have 
opnaaet. 

Den  unge  Mand  eller  Kvinde,  maaske  opdraget  under  Evan- 
geliet og  opvokset  i  Troen  paa  Gud  som  vor  Fader,  der  saa- 
ledes  glemmer  sig  selv  og  sine  Pagter,  at  han  eller  hun  gor  sig 
uværdig  til  Samfund  med  Gud,  kaster  bort  sine  bedste  Aar  og 
ringeagter  Herrens  Tjeneres  Raad  og  Advarsler  ved  at  forlade 
Kirken,  vil  »have  den  i  sig,  der  dommer  ham«.  Thi  det,  som 
saaledes  tabtes,  kan  aldrig  genvindes. 

Ved  at  forlade  Kirken  forstaas  ikke  blot  dette  at  blive  ude- 
lukket. Mange  forlader  Kirken  uden  at  være  udelukket.  De 
udelukker  sig  selv,  og  i  deres  eget  Hjerte,  i  Livets  Bog,  staar 
deres  Dom  skrevet,  og  denne  Bog  skal  lukkes  op  en  Gang.  At 
ophore  med  at  besøge  Herrens  Hus,  at  forsomme  Menighedens 
Arbejde  og  Opfyldelsen  af  sine  Medlemspligter  er  at  forlade 
Kirken,  og  ved  at  gore  dette  tabes  der  noget,  der  for  evigt  er 
tabt,  og  som  vi  nu  og  for  evigt  vil  føle  Savnet  af. 

En  Person  kan  ikke  udelukkes  for  at  gifte  sig  udenfor  Kir- 
ken, men  i  99  af  Hundrede  Tilfælde  udelukker  en  saadan  sig 
selv  og  afskærer  sig  fra  timelige  og  aandelige  Velsignelser, 
frafalder  Retten  og  Privilegiet  til  at  udfore  Tempelarbejde  for 
Levende  og  Døde,  og  vil  paa  en  kommende  Dag  mode  hen- 
sovede Kære,  for  hvem  andre  har  udført,  hvad  de  burde  og 
kunde  have  gjort,  hvis  de  havde  anvendt  deres  Tid  rigtigt. 

Lad  os  holde  vor  Pagt  i  Ære,  leve  vort  Liv  og  anvende  vor 

Tid  saaledes,  at  saa  lidt  som  muligt  af  denne  Selvbebrejdelses 
nagende  Smerte  skal  ramme  os,  og  at  vor  Fremtidslykke  og 
evige  Salighed  ikke  skal  forstyrres  af  Tanken  om,  hvad  der 
kunde  have  været.  j   <j  n 


MISSIONSNYHEDER. 

EFTERAARSKONFERENCERNE  vil  blive  afholdt  som 
folger: 

I  Aalborg        Sondag  den  12.  Oktober. 
I  Aarhus  »  »     19.  » 

I  Kobenhavn        »  »     26.  » 

Konferencepræsidenterne  anmodes  om  at  træffe  alle  for- 
nødne Forberedelser  med  Hensyn  til  Afholdelsen  af  de  med 
Konferencen  forbundne  Moder,  der  foruden  de  egentlige  Kon- 
ferencemoder bor  indbefatte  et  Grens-  og  Funktionærmode, 
den  kvindelige  Hjælpeforenings  Basar  og  en  Koncert  eller  sel- 
skabelig Sammenkomst.  Disse  Moder  bor  planlægges  saaledes, 
at  Missionspræsidenten  og  de  i  Konferencen  boende  Hellige  i 
god  Tid  underrettes  om  Tid  og  Sted,  og  alle  indbydes  til  at, 
overvære  Moderne,  Medlemmer  saavel  som  Fremmede. 

John  S.  Hansen, 
Missionspræsident. 

HVORFOR  VI  BEDER. 

(O.  F.  Whitney  i  »The  Childrens  Friend«.) 

Da  jeg  var  en  lille  Dreng,  skulde  jeg  en  Gang  overnatte  hos 
en  noget  ældre  Kammerat.  Da  jeg  i  hans  Nærværelse  boj  ede 
mig  ned  for  at  opsende  min  Aftenbon,  sagde  han  til  mig: 
»Hvorfor  plager  du  Herren  med  enhver  lille  Bagatel?  Han  har 
ikke  Tid  til  at  hore  paa  dig,  og  han  holder  ikke  af,  at  du 
plager  ham.  Hvorfor  gør  du  det?« 

Jeg  svarede:  »Min  Moder  lærte  mig  at  bede.  Hun  siger,  at 
det  er  Herrens  Ønske,  at  vi  beder,  og  Bibelen  siger,  at  vi  skulle 
bede  altid.  Derfor  gor  jeg  det.« 

Min  Kammerat  sagde  ikke  mere.  Jeg  haaber,  det  gav  ham 
noget  at  tænke  paa,  thi  det  gav  det  mig,  og  jeg  begyndte  at 
stille  mig  selv  saadanne  Spørgsmaal  som  disse:  »Hvorfor  be- 
der vi?  Hvorfor  forlanger  Herren  det  af  os?«  Selvfølgelig  har 
jeg  aldrig  troet,  at  mine  Bonner  »plagede  Herren«.  Det  fore- 
kom mig  at  være  urimeligt  at  tænke,  at  han  skulde  forlange 
Menneskene  til  at  bede,  dersom  han  ikke  havde  Tid  til  at  høre 
paa  dem,  eller  dersom  det  besværede  ham.  Ved  Hjælp  af  mine 
Forældres  Undervisning  og  Eksempel  var  jeg  i  Stand  til  inden 
længe  at  finde  et  tilfredsstillende  Svar  paa  disse  Spørgsmaal. 

Bon  er  Herren  velbehageligt,  men  han  ønsker  ikke,  at  vi 
skal  bede  blot  for  at  behage  ham.  Vi  beder  ikke  for  hans 
Skyld,  men  for  vor  egen.  Han  elsker  sine  Børn  og  onsker  at 
velsigne  dem  og  gøre  dem  lykkelige;  og  eftersom  det  er  gen- 
nem Bønnen,  at  vi  opnaar  Velsignelser,  ønsker  han,  at  vi  skal 
bede. 

Ingen  Velsignelse  kan  opnaas  undtagen  gennem  Lydighed, 
og  ved  at  bede  viser  vi  Lydighed,  thi  det  er  blevet  os  befalet 
at  bede.  Herren  handler  med  Menneskene  i  Overensstemmelse 
med  deres  Tro,  og  Bøn  er  et  Udtryk  for  vor  Tro.  Derfor  bør 
Mennesker  bede. 

»Beder  altid«  betyder  ikke,  at  vi  aldrig  skal  bestille  andet. 
Vi  kan  ikke  altid  være  paa  vore  Knæ,  ejheller  er  det  nødven- 
digt. Der  er  to  Maader  at  bede  paa,  lydeligt  og  i  Løndom. 
Man  kan  bede  knælende  ved  sin  Seng,  eller  man  kan  bede  paa 
sin  Pude,  før  man  staar  op  om  Morgenen.  »De,  som  søge  mig 
tidligt,  skal  finde  mig,«  siger  Herren,  og  jo  tidligere  des  bedre. 
Alt  gaar  meget  lettere  og  meget  mere  tilfredsstillende  efter 
Bøn.  Man  bør  aldrig  vente  med  Bønnen  til  sidst,  men  lade  den 
komme  først,  for  at  de  bedste  Resultater  kan  opnaas.  Vi  burde 
aldrig  forlade  vort  Hjem  eller  begynde  paa  noget  som  helst 
Foretagende  uden  først  at  bede  Herren  velsigne  og  hjælpe  os 
i  vort  Arbejde,  dersom  det,  vi  har  i  Sinde  at  gøre,  er  ret  i  hans 
Øjne.  Vi  kan  bede,  medens  vi  sidder  i  Forsamlingen,  eller 
medens  vi  gaar  ned  ad  Gaden.  Vi  kan  altid  have  en  Bøn  i  vore 

Hjerter,  thi  »Bon  er  Sjælens  inderste  Ønske«.  Stonewall  Jack- 
son bad,  naar  han  afsendte  et  Brev,  om  at  det  maatte  naa  rig- 
tigt til  Bestemmelsesstedet.  Enhver  god  Gerning  er  en  Bon, 
især  dersom  vi  har  bedet  Herren  lægge  sin  Velsignelse  deri. 
Har  han  ikke  sagt:  »De  retfærdiges  Sang  er  en  Bon  til  mig?« 
Men  Sangeren,  der  ønsker,  at  hans  Sang  skal  være  en  Bon, 
maa  lægge  sit  Hjerte  i  sin  Stemme,  maa  fole,  hvad  han  syn- 
ger, og  synge,  hvad  der  er  Gud  velbehageligt,  ellers  vil  hans 
Bøn  ikke  opstige  til  Himmelen.  Bon  bestaar  ikke  i  at  bruge 
Læber  og  Lunger.  Virkelig  Bon  kommer  fra  Hjertet. 

Det  er  godt  at  prise  vor  Skaber  og  være  ham  taknemmelig 
for  hans  beskyttende  Varetægt.  Vi  burde  vise  ham  vor  Tak- 
nemmelighed for  alt,  hvad  han  har  gjort  og  gør  for  os  —  for 
Føde,  Klæder  og  Helbred,  for  hyggelige  Hjem,  gode  Venner, 
Forældre  og  Søskende.  Men  dette  er  ikke  alt.  Bøn  er  ikke  blot 
en  Udøseise  af  Tak  og  Pris.  Herren  kan  undvære  vore  Komp- 
limenter, men  vi  kan  ikke  undvære  ham  og  de  Velsignelser, 
der  kommer  fra  ham  gennem  Bøn. 

Nej,  Bøn  er  ikke  Pris  og  Taksigelse  alene;  ejheller  er  det  en 
blot  Fremsættelse  af  vore  Ønsker  om  Gaver  og  Velsignelser. 
Det  er  alt  dette  og  mere.  Det  er  aandelig  Disciplin  til  Sjælens 
Opdragelse  og  Udvikling  —  et  Middel  til  Erhvervelsen  af 
aandelig  Dannelse  —  og  hjælper  os  fremad  baade  i  dette  Liv 
og  det  næste.  Hver  Gang  vi  løfter  vore  Tanker  mod  Himmelen, 
hæver  vi  os  selv  et  Skridt  i  samme  Retning  —  kommer  nær- 
mere til  Gud  og  fjerner  os  fra  ondt.  Og  vi  maa  ikke  blive 
trætte  af  at  gøre  godt.  Det  er  ligesom  vi  klatrede  op  ad  en  stejl 
Bjergskraaning.  Vi  maa  blive  ved  med  at  klatre,  dersom  vi  vil 
naa  Toppen.  Himmelen  er  Toppen.  En  Fylde  af  Glæde  er  det 
Maal,  som  vi  stræber  efter  at  naa.  Og  eftersom  dette  er  vort 
Hjertes  Ønske,  vor  Sjæls  Higen  og  Åttraa,  og  Herren  selv 
ønsker,  vi  skal  have  det,  er  det  ikke  saa  underligt,  at  vor  kær- 
lige, alvise  himmelske  Fader  skulde  sige  og  har  sagt,  gennem 
vor  naadefulde  Herre  og  Frelser:  »Mennesket  burde  altid  bede 
og  ikke  blive  træt.« 


286 
RIGDOM. 

(Af  H.  L.  Johnston  i  »Imp.  Era«.) 

Ordet  Rigdomme  leder  i  Almindelighed  Tanken  hen  paa 
Besiddelsen  af  Guld.  Store  Hjorde,  udstrakte  Marker,  elegante 
Huse,  smukke  Klæder  og  Juveler  og  Lejlighed  til  at  tage  sig 
Livet  let  og  nyde  alle  disse  Ting  følger  ganske  naturligt  med 
Besiddelsen  af  meget  Guld.  Men  naar  vi  tænker  paa  virkelige 
Rigdomme  i  dette  Lys,  da  overser  vi  den  meget  vigtige  Sand- 
hed, at  mangt  et  Menneske  er  langt  rigere  uden  en  Krone  i 
Lommen. 

Jeg  ønsker  at  tegne  et  Billede  af  to  unge  Mænd,  der  netop 
træder  ud  i  Livet  for  at  paabegynde  deres  Kamp  for  Tilværel- 
sen. Den  ene  af  dem  vil  jeg  kalde  Brewster.  Lige  fra  Begyn- 
delsen er  han  heldig  og  opnaar  en  god  Stilling.  Han  sparer 
sine  Penge  og  anbringer  dem  fordelagtigt.  Heldet  følger 
ham  og  holder  ham  ved  Haanden  i  tyve  Aar  uden  et  Øjeblik 
at  forlade  ham.  Han  er  nu  rigere,  end  han  nogensinde  har 
kunnet  drømme  om  at  blive. 

Naar  Talen  er  om  Brewster,  siger  hans  tidligere  Venner  i 
hans  Hjemstavn,  hvilke  han  har  glemt  for  længe  siden,  og 
som  ikke  kender  de  virkelige  Forhold:  »Brewster  har  sandelig 
bragt  det  til  noget.  Han  har  sparet  hver  Øre,  han  har  tjent, 
og  arbejdet  Dag  og  Nat  for  at  tjene  Penge.  Det  er  Stræbsom- 
hed. Alle  unge  Mennesker  burde  følge  i  hans  Fodspor,  for  han 
er  et  ypperligt  Eksempel  paa,  hvorledes  man  opnaar  Lykken.« 

Uanset  al  denne  Ros  er  Brewster  langt  fra  lykkelig,  thi  i 
disse  Aars  Stræben  efter  Guld  er  hans  Hjerte  og  Sjæl  blevet 
forsømt  og  udtæret,  indtil  der  ikke  er  en  Gnist  af  Godgøren- 
hed og  Uegennytte  tilbage.  Han  er  for  længe  siden  blevet  saa- 
ledes  blændet  af  Guldets  Glans,  at  han  ikke  kan  se  eller  føle 
for  sine  Medmenneskers  Savn  og  Lidelser.  Hans  Øren  har 
været  døve  overfor  den  stille,  hviskende  Stemmes  Bønner  i 
hans  Indre,  der  vedblivende  siger  ham,  at  det  »er  saligere  at 
give  end  at  modtage«.  Tilsidst  har  Rigdommen  ganske  for- 

dærvet  hans  Sjæl,  og  da  han  aldrig  har  haft  Modgang  eller 
Besværligheder  at  kæmpe  med,  er  der  ingen  Glæde  forbunden 
med  Besiddelsen  af  hans  Rigdomme.  Dersom  hans  gamle 
Venner  derhjemme  blot  kendte  de  virkelige  Forhold,  vilde  de 
ikke  bytte  deres  Fattigdom  med  alle  Brewsters  Rigdomme. 
I  deres  Uvidenhed  maaler  de  hans  Lykke,  hans  Værd  og  hans 
Betydning  i  Verden  efter  Storreisen  af  hans  Formue. 

Charles,  den  anden  unge  Mand  i  Billedet,  er  i  tyve  Aars 
Alderen  opfyldt  af  Ønsket  om  at  tjene  Penge;  men  Besiddel- 
sen af  dem  overskygger  ikke  et  eneste  Øjeblik  den  i  hans 
Hjerte  rodfæstede  Trang  til  at  være  gavmild  og  hjælpsom  mod 
sine  Medmennesker. 

Charles  faar  Arbejde  og  tjener  Penge,  men  naar  han  ser 
nogen  lide  Nød,  giver  han  dem  af  sine  Midler.  Det  er  svært 
for  ham  at  sige  nej  til  Tiggeren  paa  Gaden.  Han  kan  ikke  rig- 
tig glæde  sig  Juleaften,  naar  han  tænker  paa  de  mange  fattige 
Hjem,  hvor  smaa  Børn  forventningsfuldt  glæder  sig  til  den 
skønne  Fest,  men  for  hvem  der  ikke  er  nogen  Gave  eller  God- 
ter. Han  bruger  sine  Penge  til  at  glæde  nogle  af  disse  Born,  og 
hans  eneste  Sorg  er,  at  han  ikke  har  mere  at  give. 

Charles  er  altid  gavmild,  er  altid  hjælpsom  mod  nogen.  Han 
trøster  de  Bedrøvede,  løfter  de  Faldne  op  og  giver  dem  nyt 
Mod  til  at  møde  Livets  Kampe. 

Tyve  Aar  forlober,  og  Vennerne,  som  Charles  aldrig  har 
glemt,  siger  om  ham  derhjemme,  naar  de  sammenligner  ham 
med  Brewster:  »Nej,  Charles  bliver  ikke  til  noget.  Han  har 
ikke  samlet  sig  noget;  han  vil  aldrig  blive  rig.  Han  bruger  alt, 
hvad  han  tjener.« 

Disse  gode  Folk  derhjemme  tager  fejl.  Charles  er  baade  rig 
og  lykkelig.  Der  er  saare  lidt  Lykke  forbunden  med  at  er- 
hverve dig  Rigdom,  undtagen  du  skaffer  dig  Lykke  ved  at  give 
og  gøre  andre  lykkelige.  Det  er  det  gode,  vi  udover,  den  Kær- 
lighed, vi  lægger  for  Dagen  overfor  vore  Brodre  og  Søstre,  der 
gor  os  værd  noget,  gor  os  rige  i  denne  Verden  —  og  i  den 
næste.  Mennesker,  der  samler  sig  store  Formuer  og  aldrig  giver 

eller  tænker  paa  at  give  til  andre,  kan  aldrig  blive  lykkelige. 
De  bliver  aldrig  store.  De  kender  intet  til  virkelig  Lykke. 

En  af  Menneskehedens  største  Karakterer  var  fattig  og  ringe, 
men  han  gjorde  andre  lykkelige  og  bragte  nyt  Haab  til  hele 
Verden.  Han  hengav  sig  selv  til  Frelse  for  Menneskene.  Jesu 
Kristi  Liv  var  et  eneste  stort  Eksempel  paa  Kærlighed.  Han 
helbredte  de  Syge,  oprejste  de  Døde  og  trøstede  de  Bedrøvede, 
men  han  havde  ikke  Penge  at  give.  Det  var  Kristus,  som 
sagde:  »Hvad  I  have  gjort  mod  en  af  disse  mine  mindste 
Smaa,  det  har  I  gjort  imod  mig.« 

Beecher  siger  angaaende  Rigdom:  »Hjertelighed,  Sjælfuld- 
hed, Haab,  Glæde,  Kærlighed  er  virkelig  Rigdom.« 

Et  sundt  Legeme  er  bedre  end  alt  det  Guld,  der  er  i  Verden. 
Et  Hoved,  der  kan  tænke  og  arbejde  for  Menneskenes  Velfærd, 
er  mere  værd  end  de  kostbareste  Juveler.  Jorden  er  vor  at 
glæde  os  i.  Dersom  vi  evner  det,  kan  vi  nyde  dens  Skønhed. 
Vi  har  Himmelhvælvingens  Pragt  at  fryde  os  over.  Vi  kan 
vandre  i  Bjerg  og  Skov  og  se  Guds  mægtige  Skaberværk  og 
være  i  Samklang  med  hans  Aand.  Hvorfor  skal  vi  saa  hige 
efter  at  samle  os  Rigdomme  paa  Jorden,  der  blænder  vort  Syn 
og  fordærver  vor  Sjæl,  naar  vi  kan  opnaa  den  mest  fuld- 
komne Lykke  og  Rigdom  ved  at  samle  den  i  Himmelen? 


STRØTANKER. 

Hvor  kan  det  være,  at  Mennesker,  der  har  for  Vane  altid  at 
komme  for  sent,  dog  gerne  kan  passe  Tiden,  naar  det  gælder 
Fyraften? 

